arnastofnun/IGC-2024 huggingface dataset:
S-317/2018

Mál þetta, sem dómtekið var 14. ágúst sl., er höfðað með ákæru lögreglustjórans á Suðurnesjum 1. júní 2018 á hendur ákærða M-x-x A-x-x, kt. [...], [...], [...];

„fyrir umferðarlagabrot og skjalafals, með því að hafa, laugardaginn 5. maí 2018, ekið bifreiðinni [...] án gildra ökuréttinda, um Reykjanesbraut og að Flugstöð Leifs Eiríkssonar, Sandgerði, og framvísað við lögreglu í blekkingarskyni, fölsuðu pakistönsku ökuskírteini nr. 8256, ánafnað M-x-x A-x-x, og útgefið 3. júní 2014.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Fyrirkall í máli þessu var gefið út 29. júní 2018 og birt ákærða 18. júlí sl. Við þingfestingu málsins 14. þessa mánaðar sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Niðurstaða:

Með vísan til 1. mgr. 161. gr. laga nr. 88/2008 um meðferð sakamála verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins eru einnig uppfyllt í málinu. Brot ákærða teljast því sönnuð og varða þau við tilgreind lagaákvæði í ákæru.

Samkvæmt vottorði sakaskrár ríkisins hefur ákærða ekki áður verið gerð refsing.

Refsing ákærða þykir að brotum hans virtum réttilega ákveðin fangelsi í 30 daga. Þar sem ekki háttar svo til hér að ákærði hafi nýtt hin fölsuðu skilríki til þess að komast ólöglega inn í annað land þykir mega fresta fullnustu refsingar hans og skal refsingin falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Engan sakarkostnað leiddi af rannsókn málsins og rekstri þess hér fyrir dómi.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, M-x-x A-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

K-kk-nf H-kk-nf
S-369/2018

I

Mál þetta, sem dómtekið var 17. september 2018, höfðaði héraðssaksóknari á hendur M-kk-þgf J-kk-þgf, kt. 000000-0000, Hverfisgötu 32, Hafnarfirði, með ákæru 9. ágúst 2018

„fyrir brot gegn valdstjórninni, með því að hafa aðfaranótt laugardagsins 1. júlí 2017, við N1 hjólbarða-, smur- og bílaþjónustu, Reykjavíkurvegi 56, í Hafnarfirði, bitið í vinstra handarbak lögreglumannsins A og hótað honum og lögreglumanninum B, þar sem þau voru við skyldustörf, lífláti, með þeim afleiðingum að A hlaut vægan roða yfir beini á vinstri hendi og punktblæðingu.

Telst þetta varða við 1. mgr. 106. gr. almennra hegningarlaga nr. 19/1940.“

Er þess krafist að ákærði verði dæmdur til refsingar og til greiðslu alls sakarkostnaðar.

II

Ákærði kom fyrir dóminn, játaði skýlaust sök og krafðist vægustu refsingar sem lög leyfa. Kvaðst hann mjög iðrast brotsins og tók fram að hann hafi í umrætt sinn verið ofurölvi og muni ekkert eftir atvikum. Fær játning ákærða stoð í gögnum málsins og er ekki ástæða til að draga í efa að hún sé sannleikanum samkvæm. Samkvæmt því er sannað að ákærði hafi gerst sekur um þá háttsemi sem í ákæru er lýst og er þar rétt heimfærð til refsiákvæðis. Með vísan til 164. gr. laga nr. 88/2008, um meðferð sakamála, verður dómur lagður á málið án frekari sönnunarfærslu.

Ákærði er fæddur í [...] og hefur ekki áður gerst sekur um refsiverðan verknað. Við ákvörðun refsingar verður til þess horft að ákærði beit í handarbak lögreglumanns og hótaði lögreglumönnum við skyldustörf lífláti. Til málsbóta horfir hins vegar að ákærði er ungur að árum og játaði skýlaust brot sitt, bæði hjá lögreglu og fyrir dómi. Þá kvaðst hann mjög iðrast árásar sinnar. Í ljósi þessa þykir refsing hans hæfilega ákveðin fangelsi í 60 daga, sem bundin skal skilorði eins og nánar greinir í dómsorði.

Samkvæmt yfirliti lögreglunnar nemur sakarkostnaður málsins 43.900 krónum, og er þar um að ræða kostnað vegna áverkavottorðs frá Landspítala vegna þess áverka sem hlaust af biti ákærða. Með vísan til 1. mgr. 235. gr. laga nr. 88/2008 verður ákærði dæmdur til greiðslu þess kostnaðar.

I-kk-nf E-kk-nf héraðsdómari kvað upp dóminn.

D ó m s o r ð:

Ákærði, M-kk-nf J-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi hann almennt skilorð 57. gr. almennra hegningarlaga nr. 19/1940.

Ákærði greiði 43.900 krónur í sakarkostnað.

I-kk-nf E-kk-nf
S-370/2018

Mál þetta, sem dómtekið var 26. september sl., höfðaði héraðssaksóknari með ákæru 9. ágúst 2018 á hendur ákærða, P-kk-þgf L-x-x, kt. […], […], Kópavogi;

„fyrir brot gegn valdstjórninni, með því að hafa föstudaginn 10. nóvember 2017, í lögreglubifreið fyrir utan lögreglustöðina við Hringbraut í Reykjanesbæ, hrækt á lögreglumanninn A, sem var við skyldustörf, en hrákinn lenti í andliti, augum og munni hans.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Kröfur ákærða í málinu eru þær aðallega að honum verði ekki gerð refsing. Til vara krefst ákærði þess að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Málið var tekið til dóms við þingfestingu þess án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Ákærði játaði sök í málinu við þingfestingu þess 26. september sl. Að mati dómsins samrýmist játning ákærða framlögðum gögnum og telst brot hans því sannað. Brot ákærða varðar við 1. mgr. 106. gr. almennra hegningarlaga nr. 19/1940, svo sem réttilega er vísað til í ákæru.

Svo sem mál þetta liggur fyrir þykja ekki vera lagaskilyrði til þess að fallast á aðalkröfu ákærða um að honum verði ekki gerð refsing.

Samkvæmt vottorði sakaskrár ríkisins er sakaferill ákærða enginn. Þá hefur hann frá upphafi játað sakargiftir í málinu. Að því gættu þykir refsing ákærða að broti hans virtu hæfilega ákveðin fangelsi í 30 daga. Eftir atvikum þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða þóknun skipaðs verjanda síns, Ó-kk-ef R. V-kk-ef lögmanns, vegna vinnu verjanda á rannsóknarstigi málsins og eftir höfðun þess hér fyrir dómi, en þóknunin þykir eftir umfangi málsins hæfilega ákveðin svo sem í dómsorði greinir. Sá kostnaður sem tilgreindur er á framlögðu sakarkostnaðaryfirliti heyrir ekki til sakarkostnaðar í þessu máli.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, P-kk-nf L-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, Ó-kk-ef R. V-kk-ef lögmanns, 126.480 krónur að virðisaukaskatti meðtöldum.

K-kk-nf H-kk-nf
S-37/2018

I

Mál þetta, sem dómtekið var 22. febrúar 2018, höfðaði héraðssaksóknari á hendur B-kk-þgf A-kk-þgf S-kk-þgf, kt. 000000-0000, Steinási 15, með ákæru 22. janúar 2018, svohljóðandi;

„fyrir brot gegn valdstjórninni, með því að hafa aðfaranótt sunnudagsins 11. desember 2016, utan við skemmtistaðinn H30 bar við Hafnargötu 30 í Reykjanesbæ, slegið lögreglumanninn A, þar sem hann var við skyldustörf, með krepptum hnefa í vinstri öxl og hægra megin í andlit með þeim afleiðingum að hann hlaut af verk í hægra kinnbeini.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Um málsatvik er skírskotað til ákæru.

II

Ákærði kom fyrir dóminn, játaði sök og krafðist vægustu refsingar sem lög leyfa. Fær játning hans stoð í gögnum málsins og er ekki ástæða til að draga í efa að hún sé sannleikanum samkvæm. Samkvæmt því er sannað að ákærði hafi gerst sekur um þá háttsemi sem í ákæru er lýst og er þar rétt heimfærð til refsiákvæðis. Með vísan til 164. gr. laga nr. 88/2008, um meðferð sakamála, verður dómur lagður á málið án frekari sönnunarfærslu.

Ákærði er fæddur í [...]. Hann á að baki sakferil, sem hefur þó ekki áhrif á ákvörðun viðurlaga í mái þessu. Með hliðsjón af atvikum, rannsóknargögnum og sakarefni málsins þykir refsing ákærða hæfilega ákveðin fangelsi í 60 daga, sem bundin skal skilorði eins og nánar greinir í dómsorði.

Engan sakarkostnað leiddi af meðferð málsins.

I-kk-nf E-kk-nf héraðsdómari kveður upp dóminn.

D ó m s o r ð:

Ákærði, B-kk-nf A-kk-nf S-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

I-kk-nf E-kk-nf
S-424/2017

Mál þetta, sem dómtekið var í gær, var höfðað með ákæru útgefinni af lögreglustjóranum á Suðurnesjum 20. nóvember síðastliðinn á hendur K-kk-þgf V-kk-þgf O-kk-þgf, kt. 000000-0000, nú til heimilis að Klukkurima 53 í Reykjavík, „[f]yrir umferðarlagabrot, með því að hafa miðvikudaginn 25. október 2017, ekið bifreiðinni [...], sviptur ökuréttindum um Reykjanesbraut, Vogum, uns aksturinn var stöðvaður skömmu síðar rétt við Grindavíkurveg“ og að hafa þannig brotið gegn 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Í ákæru er þess krafist að ákærði verði dæmdur til refsingar og greiðslu alls sakarkostnaðar.

Um málsatvik er skírskotað til ákæru.

Ákærði hefur fyrir dómi skýlaust játað að hafa framið það brot sem honum er gefið að sök og var því farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að aðilum hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er háttsemin réttilega heimfærð til refsiákvæða í ákæru. Ákærði hefur því unnið sér til refsingar.

Ákærði krefst vægustu refsingar sem lög leyfa. Hann greindi meðal annars frá því fyrir dómi að hann væri nú hættur neyslu vímuefna.

Samkvæmt framlögðu sakavottorði á ákærði að baki sakaferil sem nær aftur til ársins 2011, en þar af hafa áhrif við ákvörðun refsingar í máli þessu tvö tilvik vegna brota hans með því að aka sviptur ökurétti. Með dómi 12. febrúar 2013 var hann dæmdur í þrjátíu daga fangelsi og sviptur ökurétti ævilangt, fyrir að aka sviptur ökurétti og undir áhrifum ávana- og fíkniefna, en brotin viðhafði hann í árslok 2012. Hann hafði þá áður með sáttum hjá lögreglustjóra verið sviptur ökurétti tímabundið. Með dómi 22. júní 2016 var hann svo dæmdur í sextíu daga fangelsi og ævilöng ökuréttarsvipting hans áréttuð, fyrir að aka sviptur ökurétti og undir áhrifum áfengis.

Að þessum sakaferli virtum, sbr. 5. tl. 1. mgr. 70. gr. almennra hegningarlaga nr. 19/1940, og með hliðsjón af dómaframkvæmd, þykir refsing ákærða samkvæmt 1. mgr. 100. gr. laga nr. 50/1987, réttilega ákveðin fangelsi í þrjátíu daga. Ekki eru efni til að skilorðsbinda þá refsingu.

Engan sakarkostnað leiddi af meðferð málsins.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, K-kk-nf V-kk-nf O-kk-nf, sæti fangelsi í þrjátíu daga.

H-kk-nf Þ-kk-nf
S-424/2018

I

Mál þetta, sem dómtekið var 23. október 2018, er höfðað með ákæru lögreglustjórans á Suðurnesjum 17. september 2018, á hendur ákærða, U-x-x V-x-x, fæddum [...], ríkisborgara frá Albaníu,

„fyrir skjalafals, með því að hafa, sunnudaginn 19. ágúst 2018, framvísað við landamæravörð í flugstöð L-kk-ef E-kk-ef, í blekkingarskyni, er hann var á leið til Dublin, Írlandi, með flugi nr. [...], grunnfölsuðu ítölsku kennivottorði nr. [...], á nafni A, f.d. [...], útgefnu þann 27.07.2012 með gildistíma til 17.11.2022.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir skipaður verjandi ákærða kröfu um hæfilega þóknun sér til handa að mati dómsins.

II

Við þingfestingu málsins játaði ákærði brot sitt án undandráttar og fær játning hans stoð í gögnum málsins. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Engra gagna nýtur við um að ákærði hafi áður gerst sekur um refsiverða háttsemi, en eins og fram er komið er hann albanskur ríkisborgari. Verður við ákvörðun refsingar tekið mið af þeirri staðreynd, sem og skýlausri játningu ákærða. Eins og mál þetta liggur fyrir þykja ekki efni til þess að víkja frá fastmótaðri dómvenju í málum sem þessum. Verður refsing ákærða samkvæmt því ákveðin fangelsi í 30 daga.

Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar. Er þar um að ræða þóknun skipaðs verjanda ákærða, Á-kvk-ef B-kvk-ef E-kvk-ef lögmanns, vegna vinnu hennar á rannsóknarstigi og við meðferð málsins fyrir dómi. Ákveðst þóknunin 173.600 krónur, að meðtöldum virðisaukaskatti.

I-kk-nf E-kk-nf héraðsdómari kveður upp dóm þennan.

D Ó M S O R Ð:

Ákærði, U-x-x V-x-x, sem fæddur er 23. apríl 1993, sæti fangelsi í 30 daga.

Ákærði greiði þóknun skipaðs verjanda síns, Á-kvk-ef B-kvk-ef E-kvk-ef lögmanns, 173.600 krónur.

I-kk-nf E-kk-nf
S-425/2018

I

Mál þetta, sem dómtekið var 23. október 2018, er höfðað með ákæru lögreglustjórans á Suðurnesjum 17. september 2018, á hendur ákærða, M-x-x Z-x-x A-x-x, fæddum [...], ríkisborgara frá Afganistan,

„fyrir skjalafals, með því að hafa, miðvikudaginn 8. ágúst 2018, framvísað við lögreglu í flugstöð Leifs E-kk-ef, í blekkingarskyni, er hann kom til landsins með flugi nr. [...] frá Frankfurt, Þýskalandi, grunnfölsuðu vegabréfi frá Tékklandi nr. [...], á nafni A, f.d. [...], útgefnu þann 23.06.2017 með gildistíma til 23.06.2022.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir skipaður verjandi ákærða kröfu um hæfilega þóknun sér til handa að mati dómsins.

II

Við þingfestingu málsins játaði ákærði brot sitt án undandráttar og fær játning hans stoð í gögnum málsins. Var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Engra gagna nýtur við um að ákærði hafi áður gerst sekur um refsiverða háttsemi, en eins og fram er komið er hann afganskur ríkisborgari. Verður við ákvörðun refsingar tekið mið af þeirri staðreynd, sem og skýlausri játningu ákærða. Eins og mál þetta liggur fyrir þykja ekki efni til þess að víkja frá fastmótaðri dómvenju í málum sem þessum. Verður refsing ákærða samkvæmt því ákveðin fangelsi í 30 daga.

Með hliðsjón af úrslitum málsins og vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar. Er þar um að ræða þóknun skipaðs verjanda ákærða, H-kvk-ef A-kvk-ef lögmanns, vegna vinnu hennar á rannsóknarstigi og við meðferð málsins fyrir dómi. Ákveðst þóknunin 173.600 krónur, að meðtöldum virðisaukaskatti.

I-kk-nf E-kk-nf héraðsdómari kveður upp dóm þennan.

D Ó M S O R Ð:

Ákærði, M-x-x Z-x-x A-x-x, sem fæddur er 2. desember 1989, sæti fangelsi í 30 daga.

Ákærði greiði þóknun skipaðs verjanda síns, H-kvk-ef A-kvk-ef lögmanns, 173.600 krónur.

I-kk-nf E-kk-nf
S-431/2017

Mál þetta, sem dómtekið var 23. febrúar síðastliðinn, höfðaði lögreglustjórinn á höfuðborgarsvæðinu með ákæru, útgefinni 21. nóvember 2017, á hendur M-kk-þgf V-kk-þgf K-kk-þgf, kt. [...], [...], [...], fyrir umferðarlagabrot í Garðabæ með því að hafa aðfaranótt sunnudagsins 25. júní 2017 ekið bifreiðinni [...] sviptur ökurétti og undir áhrifum áfengis (vínandamagn í blóði 1,93‰) um Hafnarfjarðarveg á móts við Hagkaup uns aksturinn var stöðvaður skömmu síðar. Telst þetta varða við 1. mgr., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðalaga nr. 50/1987. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Um málsatvik er skírskotað til ákæru.

Ákærði hefur fyrir dómi skýlaust játað að hafa framið það brot sem honum er gefið að sök og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og ákæra hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er háttsemin réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í desember [...] og á samkvæmt framlögðu sakavottorði að baki sakaferil sem nær aftur til ársins 2011. Ákærði samþykkti sektargreiðslu og sviptingu ökuréttar í þrjú ár og sex mánuði með viðurlagaákvörðun 4. janúar 2013 fyrir brot gegn umferðarlögum nr. 50/1987. Ákærði gekkst undir sátt hjá lögreglustjórna 1. mars 2013 um greiðslu sektar og sviptingu ökuréttar í 12 mánuði fyrir brot gegn umferðarlögum. Með dómi 30. september 2013 var ákærði dæmdur í 30 daga fangelsi og sviptur ökurétti ævilangt fyrir brot gegn umferðarlögum. Þá var ákærða með dómi 2. júlí 2014 gert að sæta fangelsi í 60 daga fyrir brot gegn umferðarlögum, 45. og 48. gr. Loks var ákærða með dómi 9. janúar 2015 gert að sæta fangelsi í 30 daga fyrir akstur sviptur ökurétti.

Brot það sem ákærði er nú sakfelldur fyrir er fimmta brot hans gegn 45. gr. umferðarlaga og fjórða brot gegn 48. gr. laganna. Með vísan til þess er refsing ákærða ákveðin fangelsi í 90 daga.

Með vísan til 3. mgr. 101. gr. umferðarlaga, er ævilöng ökuréttarsvipting ákærða áréttuð.

Með vísan til 1. mgr. 235. gr. laga nr. 88/2008 ber að dæma ákærða til að greiða sakarkostnað málsins, 24.255 krónur, samkvæmt yfirliti ákæruvaldsins.

Dóm þennan kveður upp J-kk-nf H-kk-nf héraðsdómari, sem falin var meðferð málsins 23. febrúar síðastliðinn.

D ó m s o r ð:

Ákærði, M-kk-nf V-kk-nf K-kk-nf, sæti fangelsi í 90 daga.

Ákærði er sviptur ökurétti ævilangt.

Ákærði greiði 24.255 krónur í sakarkostnað.

J-kk-nf H-kk-nf
S-435/2017

I

Mál þetta, sem dómtekið var 31. janúar 2018, höfðaði héraðssaksóknari á hendur X, kt. 000000-0000, [...], með ákæru 20. nóvember 2017, svohljóðandi;

„fyrir brot gegn valdstjórninni, með því að hafa að kvöldi laugardagsins 28. maí 2016, [...] að Lágseylu 13, Reykjanesbæ, ráðist á lögreglumanninn A, sem þar var að sinna skyldustörfum sínum, og gripið í lögregluvesti hans og slegið hann nokkrum sinnum í andlitið með krepptum hnefa og klórað hann í andlitið, með þeim afleiðingum að hann hlaut mar og bólgu yfir nefi, klórför yfir vinstri hlið nefs og vinstri hlið andlits undir auga, þreifieymsli í neðri hluta kjálka og mikil eymsli yfir efri góm hjá framtönnum og skrámur yfir hægri hluta háls og eymsli í hálsi.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

II

Ákærði kom fyrir dóminn, játaði sök og krafðist vægustu refsingar sem lög leyfa. Fær játning hans stoð í gögnum málsins og er ekki ástæða til að draga í efa að hún sé sannleikanum samkvæm. Samkvæmt því er sannað að ákærði hafi gerst sekur um þá háttsemi sem í ákæru er lýst og er þar rétt heimfærð til refsiákvæðis. Með vísan til 164. gr. laga nr. 88/2008, um meðferð sakamála, verður dómur lagður á málið án frekari sönnunarfærslu.

Ákærði er fæddur árið [...] og hefur samkvæmt sakavottorði ekki áður sætt refsingum. Við ákvörðun refsingar verður m.a. til þess horft að ákærði réðst umrætt sinn að lögreglumanni sem kallaður hafði verið að heimili ákærða og var atlagan ófyrirleitin og ofsafengin. Verður refsing hans ákveðin fangelsi í þrjá mánuði, sem bundin skal skilorði eins og nánar greinir í dómsorði.

Samkvæmt framlögðu yfirliti nemur sakarkostnaður 51.947 krónum. Verður ákærði dæmdur til að greiða þá fjárhæð, auk þóknunar skipaðs verjanda síns, J-kk-ef A-kk-ef K-kk-ef lögmanns, sem ákveðin er 210.800 krónur, að virðisaukaskatti meðtöldum.

I-kk-nf E-kk-nf héraðsdómari kveður upp dóminn.

D ó m s o r ð:

Ákærði, X, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 262.747 krónur í sakarkostnað, þar með talda þóknun skipaðs verjanda síns, J-kk-ef A-kk-ef K-kk-ef lögmanns, 210.800 krónur.

I-kk-nf E-kk-nf